মায়ের শূন্যস্থান পূরণ, শীঘ্রই বিএনপির চেয়ারম্যান পদে তারেক রহমান

ওয়েবডেস্ক- এক অস্থির অবস্থার মধ্যেই এগিয়ে আসছে বাংলাদেশ (Bangladesh) ভোটের (Vote) দিন। সম্প্রতি প্রয়াত হয়েছেন দেশের প্রাক্তন প্রধানমন্ত্রী, বিএনপি নেত্রী খালেদা জিয়া (Khaleda Zia) । এবার হাল ধরবেন তাঁর পুত্র তারেক রহমান (Tarique Rahman)। মায়ের অসুস্থতার সময় দীর্ঘ ১৭ বছর পর বাংলাদেশে স্ত্রী ও কন্যাকে নিয়ে দেশে ফেরেন তারেক। আগামী ফেব্রুয়ারিতে সংসদীয় নির্বাচনে লড়বেন বলে প্রার্থী হয়েছেন তিনি। এবার মায়ের শূন্যস্থান পূরণ করবেন শক্ত হাতে। দলকে মজবুত করতে উঠেপড়ে লেগেছেন তারেক। খুব শীঘ্রই চেয়ারম্যান পদে বসবেন তিনি। এই বিষয়ে সমস্ত প্রক্রিয়া শেষ বলে রবিবার জানিয়েছেন দলের মহাসচিব মির্জা ফখরুল ইসলাম আলমগীর।

দীর্ঘদিন ধরে শয্যাশায়ী ছিলেন বিএনপির চেয়ারপার্সন, তিনবারের প্রধানমন্ত্রী বেগম খালেদা জিয়া। এ অবস্থায় অলিখিতভাবে দলের জন্য গুরুত্বপূর্ণ সিদ্ধান্ত নিতেন তারেক। এবার তাঁর সক্রিয়ভাবে অংশগ্রহণের সময়।

আরও পড়ুন- বাংলাদেশে অনির্দিষ্টকালের জন্য বন্ধ IPL-এর সম্প্রচার

রবিবার সন্ধ্যায় সিলেটে সংবাদিক বৈঠকে মির্জা ফখরুল জানিয়েছেন, ‘‘আগামী দু-এক দিনের মধ্যেই তারেক রহমানকে দলের চেয়ারপার্সন পদে বসানো হবে। আগামী সংসদ নির্বাচনে বিজয়ী হয়ে বিএনপি ক্ষমতায় গেলে যুগপৎ আন্দোলনের শরিকদের নিয়ে জাতীয় সরকার গঠন করবে, তবে সেটা সর্বদলীয় সরকার হবে না। কারণ মানুষ এতদিন নিজেদের ভোটাধিকার থেকে বঞ্চিত হয়েছে। দীর্ঘদিন পর তাঁরা তা ফিরে পেয়েছেন।’’

দীর্ঘ ১৭ বছর বাদে লন্ডন থেকে ঢাকা ফিরেছেন তারেক রহমান। তারেকের ফেরা এই মুহূর্তে বাংলাদেশের জন্য গুরুত্বপূর্ণ মনে করছে রাজনৈতিক বিশ্লেষকরা। খালেদা জিয়ার প্রতি মানুষের ভালোবাসা ও আবেগ বিএনপি এবং দলের ভারপ্রাপ্ত চেয়ারম্যান তারেক রহমানের প্রতি জনসমর্থন বাড়াতে একটি টার্নিং পয়েন্ট বলে মনে করছেন রাজনৈতিক বিশ্লেষকরা।